钦定古今图书集成/方舆汇编/职方典/第1519卷 > 《滇夷记略》
## 钦定古今图书集成/方舆汇编/职方典/第1519卷 > 《滇夷记略》

《滇载记》：逸史称西南靡莫之属以什数，滇最大。元封
中，以兵临滇王，举国降，然未有称也。及张氏受姓，后
世迭君长者，蒙氏、郑氏、赵氏、杨氏、段氏、高氏，凡七姓，
惟蒙、段最久，故著称焉。夷商盗名号互起，灭若蜂蚁，
然，不足录也。然至与中夏交援抗凌，疲我齐民，世主
甘心焉，以无用戕有用，是可慨也。《汉？司马氏传》西南
夷，诚有意哉？余婴罪投裔，求蒙段之故于图经而不
得也。问其籍于旧家，有《白古通元峰年运志》。其书用
僰文，义兼众教，稍为删正，令其可读，其可载者，盖尽
此矣。滇僰于三代为荒服，汉仅剽分其方，虽胡元兵
力胜之，而不能守也。于今列箐落而郡县之，驯鳞介
而衣裳之，华风沃泽，同域共贯，昭代“恢宇。”前者孰并，
传称“神农地过。”日月之表，几近是哉。